《众乐亭二首》
宋代·吴中复

贤侯新葺水云乡，虚阁峥嵘绿渺茫。
波面长桥步明月，人家疏影带残阳。
风中白鸟侵烟去，雨后红蕖拥袖香。
从此郡图添故事，岁时遗爱似甘棠。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。